Wenkbroue lig oor hoe vrou haar broodjie snySó sny die vrou haar broodjie (Foto: Melly the Elephant/Reddit) Daar is verskillende maniere hoe mens ŉ toebroodjie kan sny en meeste persone het hul eie voorkeur. Dit maak natuurlik geen verskil aan hoe die broodjie proe nie! Mens kan die toebroodjie in driehoeke of reghoeke sny en met ŉ middagtee kan jy dalk die korsies afsny en klein driehoekies of vierkantjies sny. Jy sny waarskynlik egter nie jou broodjie soos dié vrou op Reddit nie. Sy het ŉ foto gedeel van ŉ toebroodjie wat baie uniek gesny is en sê sy volg nie die tradisionele manier om ŉ broodjie in twee helftes te sny nie. In ŉ plasing wat op die CasualUK-forum gedeel is, skryf sy: “Ek kan nie glo dié is die beste manier [om ŉ toebroodjie te sny] nie. Opsionele vorms en groottes en twee ekstra stukkies.” Sy sny die broodjie twee keer oor die skuinste en dan in die helfte. Internetgebruikers se wenkbroue het egter gelig oor dié vreemde manier. Sommige meen haar besluit om af te wyk van die tradisionele manier, is “pure malligheid”. “Wat is hierdie chaotiese gedrog?” wil ŉ ander persoon weet. ŉ Derde persoon sê hulle kan sien dat dit dalk goed kan werk wanneer mens sop eet, “maar andersins is dit malligheid”. Gebruikers meen ook dit kan dalk werk vir ŉ geroosterde broodjie, maar nie vir vars brood nie. “Die hoeke en ratio’s lyk vir my gevaarlik.” Daar was egter talle wat ook laat weet het dat hulle volgende keer haar metode gaan probeer.